Google Maps gør det nemmere at finde parkering

Flere end to milliarder bruger Google Maps, når de skal finde vej til en ny restaurant eller guides hjem til en bekendt, oplyser Google. Begge dele får de mange brugere nu lidt nemmere ved. Google udruller nemlig en ny, AI-dreven opdatering af korttjenesten.

Med opdateringen får danske brugere adgang til en række nye funktioner og udvidelse af eksisterende funktioner som eksempelvis Immersive View, hvor du kan udforske et område på et animeret 3D-kort.

Her er de mest fremtrædende nyheder for danske brugere:

Immersive View: Undersøg din planlagte rute gennem Immersive View. Du kan undersøge specifikke punkter på ruten og eksempelvis spotte parkeringspladser, cykelstier og udfordrende vejforløb.

Opdag skjulte perler på ruten: Det gøres nemmere at indlægge pitstops på gode cafeer, spændende museer og meget mere, når du planlægger en køretur. Når du ser ruteforslaget, kan du trække en menu op med et svirp, og så kan du se foreslåede attraktioner, der ligger tæt ved den foreslåede rute.

Slip for parkeringsbøvl: Én ting er at nå nemt og sikkert fra A til B. Noget helt andet er at finde parkering, når du besøger en ny restaurant, skal til koncert eller blot besøger en ny by. Fremover kan du ved ankomst se parkeringspladser i området og forslag til den bedste adgang til eksempelvis et spillested. Samtidig kan du nemt skifte fra at blive vejledt som bilist til gående, for eksempel med Live View og Street View.

Der er meget mere i posen og det kan du læse om på i Googles blogindlæg.

Google Maps gør det nemmere at finde parkering